, Nermin Bezmen: «Qurt-Seit dedem daima yanımda» 

Istanbulda yapalaqlap-yapalaqlap qar yağa. Taksi bizni aytılğan 
menzilge ketirdi ve biz çam, fıstıq ve daa çoqtan-çoq qocaman terekler 
içine bürüngen Ayşe Sultan goruğında evniñ yolgapısındaki dögmesine 
basamız. Gür erkek sesi kim olğanımıznı eşitkeninen içeri davet ete. 
Tereklerden tüşken soñki yapraqlarnen töşelgen basamaqlardan yuqarı 
köterilemiz. Qapıda Nermin hanımnıñ kendisi bizni gayet samimiy bir 
tebessümle qarşılay: «Ne güzel bir qar ketirdiñiz Qırımdan!». Divarları 
resimler, yugarı qatqa alıp çıqqan merdivenniñ er bir basamağı bile 
kitaplar, antikvar eşyalarnen donatılğan, eski patefon çalğan rus klassik 
muzıkasının sihiri ile tolu sofanıñ balaban-balaban pencereleri artında 
qar daneleri arasından Bospor boğazı körüne. 

Yarabbim, ne qadar güzellik! «Sevgi romanları tek böyle yerlerde 
yazıladır!», - deyim duyğularımnı, ayretimni tutalmadan. 

«Buyurıñız, keliñiz, siz de yazıñız!», - dep şaqa ete ev saibesi. Men 
onın miniatüraları, resimlerini, alıp bardığı ve iştirak ettigi televizion 
programmalarınıi pek çogunı körsem de, aqiqatta Nermin hanım daa 
ziyade güzel eken. Gayet bagımlı, makiyajı, ilvanları, urbası - er şey 
didnen seçilgen. 

Yüzündeki mulâyim tebessümi samimiylik, sevgige sevda olğan zarif 
ve aynı zamanda bu yolda bayağı zorluglarnı çekerek sevgisini 
gorçalağan iradeli, pek çalışgan gadın alâmetidir. Romanları dünyanın 
türk, bulğar, ingliz tilli oguyıcılarına endi çogtan yahşı tanış olğan ve 
sevilip ogulğan, tamırları Oırımdan olğan belli yazıcı Nermin Bezmenni, 
teessüf ki, gırımlılar pek o gadar bilmeyler. Tek matbuat vastalarında 
onın «ÇOurt-Seit ve Şura» romanı esasında çoq seriyalı filminin çekimleri 
yapılganı ve tezden ekranlarda peyda olacağı aggında haber targalğan 
soñ, em Nermin hanım, em eserleri kene diqqat merkezine tüşip, büyük 
merag uyandırdılar. 

Nermin Bezmennin iş kününde er bir daggası esaplı, on beş-on altı 
saat yahı romanı üzerinde keçe. Arada ise filmnin nevbetteki seriyasının 
stsenariy metnini közden keçirmek, gazetağa köşe yazısını azırlamag, 
jurnalistlerge intervyü bermek, sevimli zenaatlarından biri miniatüralar 
sızmagnı da yetiştire. Kerçekten de, istidatlı gadınğa 24 saat pek az! 

- Meraba, Nermin hanım! Sevimli dedehiz Ourt-Seit Eminovnın 
doğğan şeeri Aluştadan, Oırımdan selâm ketirdim. Semetdeşlerimizge 
kendinizni biraz tanıtsahız! 

- Anamnın babası Çurt-Seitnin babası mırza Memet Eminov Rusiye 
çarının muhafızlarından biri olaraq hızmet etken. Ourt-Seit dedem de 
Sankt-Peterburgda tasil algan. Dedemni körip yetiştiralmadım, o, 1944 
senesi vefat etken, men çog yıllar sohra dünyağa keldim. Balalıgta 
anamnıh anası, Türkiyege Romaniyadan kelgen Mürvet gartanam, 
dedemnin «Murkası», maha: «Ah, seni Moskov inadı», - diye darılır edi. 
Men başta bunı ahlamaz ve sohra, büyügenimde, gartanam dedemnin 
ömür ikâyesini, Moskva, Sankt-Peterburg ayatını, ömürindeki eh büyük 
sevgisini tarif ettikçe bilip, dedem ve menim aramızda nasıldır bir 
körünmegen, amma pek küçlü bir bağ olğanını sezdim. Dedem ömürinde 
bahtnıh ve bahtsızlıgnın eh yüksek nogtalarını yaşağan, eh yugarığa 
köterilip, soñ ömürini kene sıfırdan başlağan. Dünya dülberi, büllür kibi 


temiz, sevgilisini peşinden dünyanın o bir kenarına ketmege azır Şurası 
- Aleksandra Verjenskayasız ömürinin bir daggasını bile tasavur 
etalmağan, amma ondan ayırılıp başgasına evlene. Evlâtlarının anası 
olğan bu aşgını da canından ziyade seve, bütün sırlarını, qayğılarını oha 
töke, oña işana. İç bir şeyden gorgmay-sagınmay, ayatnı seve, ömümiü 
bütün nimetlerinden bol-bol tatıp yaşay ve apansızdan canına gast ete. 
Ne içün? 

Qartanamnıñ ikâyesini dihler ekenim, bütün bu suallerge cevap 
tapmağa tırıştım. İçimde dedemni yahıdan doğurdım, büyüttim, 
paytahtga ogumağa yolladım, sevda oldım ve adım-adım yanında 
bulundım. Romanımnı yazğan dört yılnın er saniyesinde dedem yanımda 
edi. Onıhle beraber dramatik vagialar yüz bergen Rusiyede, balalığı 
galgan Aluştadaki evinde, keçken asırnın başlarındaki Türkiyede 
yaşadım. 

Dedem ve Şuranıh aşgı aggındaki romanımdan soñ bir kereden 
«Ourt-Seit ve Murka» romanını yazdım. 

